**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 636**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Приемане на допълнение към Програма за овладяване популацията на безстопанствените кучета на територията на Община Свищов, приета с Решение № 95/27.02.2020 г., Прот. № 6 на Общински съвет – Свищов

На основание чл. 21, ал. 1, т. 12 и ал. 2 от Закона за местното самоуправление и местната администрация (ЗМСМА), чл. 40, ал. 3 от Закона за защита на животните (ЗЗЖ), предложение с рег. индекс при Община Свищов № 11-02-72/08.09.2021 г. от Районна Прокуратура гр. Велико Търново и във връзка с предложение с Вх. № 1132/04.11.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

Приема допълнение към Програма за овладяване популацията на безстопанствените кучета на територията на община Свищов, приета с Решение № 95/27.02.2020 г., Прот. № 6 на Общински съвет – Свищов. Добавят се т. 8. 4. и т. 10. 4., които гласят следното:

**“8. 4. Изготвяне и провеждане на образователно информационни кампании.**

Информационните материали се изработват от експерти на БАБХ, неправителствени организации за защита на животните и Община Свищов.

Разпространението на информационните материали се организира минимум два пъти в годината от Общината.“

 “**10. 4. Източници на финансиране и материално обезпечаване на Програмата:**

- Държавен бюджет;

- Бюджет на община Свищов;

- Постъпления от такси, съгласно чл. 175 от ЗВД и чл. 116 от ЗМДТ;

- Дарения;

- Финансиране на дейности по Програмата и от неправителствени организации за защита на животните.“

**МОТИВИ:** Съгласно Предложение с № 3456/05.09.2021 г. на Районна Прокуратура гр. Велико Търново, рег. индекс при Община Свищов № 11-02-72/08.09.2021 г. и приемане на Наредба № 4 от 1.02.2021 г. за прилагане на националната програма за овладяване популацията на безстопанствените кучета на територията на Република България, общинските съвети приемат/допълват общинската програма, съгласно изискванията на чл. 27 от Наредба № 4 от 1.02.2021 г.

В заседанието участват 28 общински съветници.

Гласували “За” – 27, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/